title: Direktiva Vijeća 97/26/EZ od 2. lipnja 1997. o izmjeni Direktive 91/439/EEZ o vozačkim dozvolama

text:
               07/Sv. 007

               HR

               Službeni list Europske unije

               89

         31997L0026

               L 150/41

               SLUŽBENI LIST EUROPSKE UNIJE

               02.06.1997.

      DIREKTIVA VIJEĆA 97/26/EZ
   od 2. lipnja 1997.
   o izmjeni Direktive 91/439/EEZ o vozačkim dozvolama
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 75.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupcima utvrđenim u članku 189.c Ugovora (3),

               (1)

               budući da je Direktivom Vijeća 91/439/EEZ od 29. srpnja 1991. o vozačkim dozvolama (4) uređeno da se nacionalne vozačke dozvole izdaju u skladu s obrascem Zajednice koji je opisan u njezinom Prilogu I. ili I.a te da one navode uvjete pod kojima vozač stječe pravo na upravljanje vozilom;

               (2)

               budući da je navedenim prilozima I. i I.a predviđeno da sve dodatne informacije ili ograničenja moraju biti naznačene u kodiranom obliku;

               (3)

               budući da kodovi i podkodovi koje se primjenjuju na uvjete izdavanja koji su uređeni Direktivom 91/439/EEZ vrijede u cijeloj Zajednici;

               (4)

               budući da je, u skladu s načelom supsidijarnosti, potrebna mjera Zajednice kojom bi se omogućilo razumijevanje i uzajamno priznavanje vozačkih dozvola te olakšalo slobodno kretanje osoba, čime bi se izbjegli praktični problemi s kojima bi se suočili vozači, cestovni prijevoznici, administracija i inspektori u slučaju da države članice koriste različite kodove;

               (5)

               budući da je potrebno propisati pojednostavnjeni postupak za prilagodbu tehničkih aspekata usklađenih kodova Zajednice koje su navedene u popisu u prilozima I. i I.a te za prilagodbu priloga II. i III. Direktivi 91/439/EEZ;

               (6)

               budući da je radi jasnoće i usklađenosti s Direktivom Vijeća 92/61/EEZ od 30. lipnja 1992. o homologaciji tipa motornih vozila na dva ili tri kotača (5) potrebno iskoristiti priliku koja se nudi kroz ovu izmjenu za usklađivanje definicije izraza „motocikl” u pogledu konstrukcijske brzine,

         DONIJELO JE OVU DIREKTIVU:
   Članak 1.
   Direktiva 91/439/EEZ mijenja se kako slijedi:

               1.

               U članku 3. stavku 3.:

                           (a)

                           u drugoj alineji „50 km/h” zamjenjuje se s „45 km/h”;

                           (b)

                           treća se alineja zamjenjuje se sljedećim:

                                       „—

                                       ‚motocikl’ znači bilo koje vozilo na dva kotača s bočnom prikolicom ili bez nje, opremljeno motorom sa zapremninom cilindra većom od 50 cm3 te unutarnjim izgaranjem i/ili s najvećom konstrukcijskom brzinom većom od 45 km/h.”

               2.

               Umeću se sljedeći članci:
               „Članak 7.a
               1.   Definira se podrazred usklađenih kodova Zajednice navedenih u prilozima I. i I.a u skladu s postupkom utvrđenim člankom 7.b, uz posebnu uputu na oznake 04, 05, 44 i 55.
               Ovaj se postupak također slijedi pri donošenju odluke hoće li određeni podrazredi usklađenih kodova Zajednice postati, prema potrebi, obvezni.
               2.   Izmjene potrebne za prilagođavanje dijelova priloga I. i I.a o usklađenim kodovima te priloga II. i III. znanstvenom i tehničkom napretku donose se u skladu s postupcima utvrđenim u članku 7.b.
               Članak 7.b
               1.   Odbor za vozačke dozvole, dalje u tekstu ‚odbor’, koji je sastavljen od predstavnika država članica i kojim predsjeda predstavnik Komisije, pruža pomoć Komisiji.
               2.   Predstavnik Komisije dostavlja odboru nacrt mjera koje je potrebno poduzeti. Odbor dostavlja svoje mišljenje o nacrtu u roku koji može odrediti predsjednik u ovisnosti o hitnosti pitanja. Mišljenje se donosi većinom glasova koja je utvrđena člankom 148. stavkom 2. Ugovora u slučaju odluka koje Vijeće donosi na prijedlog Komisije. Glasovi predstavnika država članica u odboru ponderiraju se u skladu s navedenim člankom. Predsjednik ne glasuje.

                           3.

                                       (a)

                                       Komisija usvaja predviđene mjere ako su one u skladu s mišljenjem odbora.

                                       (b)

                                       Ako predviđene mjere nisu u skladu s mišljenjem odbora ili ako odbor nije dostavio mišljenje, Komisija bez odgode dostavlja Vijeću prijedlog koji se odnosi na potrebne mjere. Vijeće odlučuje kvalificiranom većinom.
                                       Ako po isteku razdoblja od tri mjeseca od datuma upućivanja prijedloga Vijeću Vijeće nije donijelo odluku, predložene mjere usvaja Komisija.”

               3.

               U Prilogu I. stavku 2., stranica 4. dozvole, i Prilogu I.a stavku 2., stranica 2. dozvole, točki (a) (12), prva alineja zamjenjuje se sljedećim:

                           „—

                           kodovi od 01 do 99: usklađeni kodovi Zajednice

                                       01

                                       Korekcija vida

                                       02

                                       Slušno pomagalo/ pomagalo za sporazumijevanje

                                       03

                                       Proteze/ortoze za udove

                                       04

                                       Podliježe valjanom liječničkom uvjerenju koje je potrebno imati sa sobom

                                       05

                                       Vožnja podliježe ograničenjima iz medicinskih razloga

                                       10

                                       Izmijenjen prijenos (mjenjač)

                                       15

                                       Izmijenjena spojka

                                       20

                                       Izmijenjen sustav kočenja

                                       25

                                       Izmijenjen sustav ubrzavanja

                                       30

                                       Izmijenjeni kombinirani sustav kočenja i ubrzavanja

                                       35

                                       Izmijenjene upravljačke komande

                                       40

                                       Izmijenjeno upravljanje volanom

                                       42

                                       Izmijenjeno(-a) vozačko(-a) zrcalo(-a) (retrovizor(i))

                                       43

                                       Izmijenjeno vozačko sjedalo

                                       44

                                       Izmjene na motociklima

                                       45

                                       Samo kombinacije motocikla

                                       50

                                       Ograničeno na posebno vozilo/ broj šasije

                                       51

                                       Ograničeno na posebno vozilo/registarsku pločicu

                                       55

                                       Kombinacija izmjena na vozilu

                                       70

                                       Zamjena vozačke dozvole broj … koju je izdala … (u slučaju treće zemlje razlikovna oznaka UNECE-a)

                                       71

                                       Preslika vozačke dozvole broj … (u slučaju treće zemlje razlikovna oznaka UNECE-a)

                                       72

                                       Ograničeno na vozila kategorije A, čija najveća zapremnina cilindra iznosi 125 cm3 i najveća snaga motora 11 kW (A1)

                                       73

                                       Ograničeno na vozila kategorije B tipa motorni tricikl ili četverocikl (B1)

                                       74

                                       Ograničeno na vozila kategorije C čija najveća dopuštena masa nije veća od 7 500 kg (C1)

                                       75

                                       Ograničeno na vozila kategorije D s najviše 16 putničkih sjedala, ne računajući sjedalo za vozača (D1)

                                       76

                                       Ograničeno na vozila kategorije C, čija najveća dopuštena masa nije veća od 7 500 kg (C1), priključena na priključno vozilo, čija je najveća dopuštena masa veća od 750 kg, pod uvjetom da najveća dopuštena masa tako sastavljenog vozila nije veća od 12 000 kg i da najveća dopuštena masa priključnog vozila nije veća od mase nenatovarenog vučnog vozila (C1 + E)

                                       77

                                       Ograničeno na vozila kategorije D s najviše 16 putničkih sjedala, ne računajući sjedalo za vozača (D1), priključena na priključno vozilo čija je najveća dopuštena masa veća od 750 kg, pod uvjetom da (a) najveća dopuštena masa tako sastavljenog vozila nije veća od 12 000 kg i da najveća dopuštena masa priključnog vozila nije veća od mase nenatovarenog vučnog vozila te (b) da se priključno vozilo ne koristi za prijevoz putnika (D1 + E)

                                       78

                                       Ograničeno na vozila s automatskim prijenosom (mjenjačem) (Prilog II. članak 8.1.1. drugi stavak)

                                       79

                                       (…) Ograničeno na vozila usklađena sa specifikacijama navedenim u zagradama, u smislu primjene članka 10. stavka 1. Direktive.”

         Članak 2.
   1.   Nakon savjetovanja s Komisijom, države članice donose zakone i druge propise potrebne za usklađivanje s ovom Direktivom do 1. siječnja 1998. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu sljedećeg dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Luxembourgu 2. lipnja 1997.

            Za Vijeće

            Predsjednik

         H. VAN MIERLO

      (1)  SL C 110, 16.4.1996., str. 7. i SL C 31, 31.1.1997., str. 3.

      (2)  SL C 204, 15.7.1996., str. 20.

      (3)  Mišljenje dostavljeno 5. rujna 1996. (SL C 277, 23.9.1996. str. 15.), Zajedničko stajalište Vijeća od 20. prosinca 1996. (SL C 69, 5.3.1997., str. 7.) i Odluka Europskog parlamenta od 9. travnja 1997. (SL C 132, 28.4.1997.).

      (4)  SL L 237, 24.8.1991., str. 1. Direktiva kako je zadnje izmijenjena Direktivom 96/47/EZ (SL L 235, 17.9.1996., str. 1.).

      (5)  SL L 225, 10.8.1992., str. 72. Direktiva kako je zadnje izmijenjena Aktom o pristupanju iz 1994.


title: Direktiva Komisije 2011/13/EU od 8. veljače 2011. o izmjeni Direktive 98/8/EZ Europskog parlamenta i Vijeća radi uvrštavanja nonan kiseline kao aktivne tvari u njezin Prilog I.  Tekst značajan za EGP

text:
               13/Sv. 048

               HR

               Službeni list Europske unije

               81

         32011L0013

               L 034/52

               SLUŽBENI LIST EUROPSKE UNIJE

               08.02.2011.

      DIREKTIVA KOMISIJE 2011/13/EU
   od 8. veljače 2011.
   o izmjeni Direktive 98/8/EZ Europskog parlamenta i Vijeća radi uvrštavanja nonan kiseline kao aktivne tvari u njezin Prilog I.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno drugi podstavak njezinog članka 16. stavka 2.,
   budući da:

               (1)

               Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđuje se popis aktivnih tvari koje trebaju biti predmet procjene radi njihovog eventualnog uvrštavanja u priloge I., I.A ili I.B Direktivi 98/8/EZ. Na tom popisu nalazi se nonan kiselina.

               (2)

               U skladu s Uredbom (EZ) br. 1451/2007, nonan kiselina ocijenjena je sukladno članku 11. stavku 2. Direktive 98/8/EZ radi njezine upotrebe u vrsti pripravka 19, repelentima i atraktantima, kako je utvrđeno u Prilogu V. toj Direktivi.

               (3)

               U skladu s člankom 14. stavcima 4. i 6. Uredbe (EZ) br. 1451/2007, Austrija je u svojstvu države članice izvjestiteljice 10. listopada 2008. Komisiji dostavila izvješće nadležnog tijela zajedno s preporukom.

               (4)

               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda su u okviru Stalnog odbora za biocidne pripravke 24. rujna 2010. uvršteni u izvješće o procjeni.

               (5)

               Iz ocjenjivanja proizlazi da se za biocidne pripravke koji se koriste kao repelenti i sadrže nonan kiselinu može očekivati da će zadovoljiti zahtjeve utvrđene u članku 5. Direktive 98/8/EZ. Stoga je nonan kiselinu primjereno uvrstiti u Prilog I. toj Direktivi.

               (6)

               Na razini Unije nisu procijenjene sve potencijalne upotrebe. Stoga je primjereno da države članice procijene one upotrebe ili scenarije izloženosti i one rizike za kompartmente i populacije koji nisu reprezentativno obrađeni u procjeni rizika na razini Unije, a kod izdavanja odobrenja za pripravke, da osiguraju poduzimanje odgovarajućih mjera ili postavljanje posebnih uvjeta kako bi se utvrđeni rizici smanjili na prihvatljive razine.

               (7)

               Važno je da se odredbe ove Direktive primjenjuju istodobno u svim državama članicama kako bi se biocidnim pripravcima koji sadrže aktivnu tvar nonan kiselinu osigurao jednaki tržišni pristup te kako bi se općenito olakšalo pravilno funkcioniranje tržišta biocidnih pripravaka.

               (8)

               Prije uvrštavanja aktivne tvari u Prilog I. Direktivi 98/8/EZ, državama članicama i zainteresiranim stranama trebalo bi osigurati razuman rok kako bi im se omogućilo da se pripreme za udovoljavanje novim zahtjevima koje to uvrštavanje donosi i kako bi se osiguralo da podnositelji zahtjeva koji su izradili tehničku dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštavanja.

               (9)

               Nakon uvrštavanja, državama članicama trebalo bi omogućiti razuman rok za provedbu članka 16. stavka 3. Direktive 98/8/EZ.

               (10)

               Direktivu 98/8/EZ bi stoga trebalo izmijeniti.

               (11)

               Mjere predviđene ovom Direktivom u skladu su s mišljenjem Stalnog odbora za biocidne pripravke,

         DONIJELA JE OVU DIREKTIVU:
   Članak 1.
   Prilog I. Direktivi 98/8/EZ mijenja se u skladu s Prilogom ovoj Direktivi.
   Članak 2.
   Prenošenje
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. siječnja 2012.
   One primjenjuju te odredbe od 1. veljače 2013.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 8. veljače 2011.

            Za Komisiju

            Predsjednik

         José Manuel BARROSO

      (1)  SL L 123, 24.4.1998., str. 1.

      (2)  SL L 325, 11.12.2007., str. 3.
   PRILOG
   U Prilog I. Direktivi 98/8/EZ dodaje se sljedeći unos:

                  Br.

                  Opći naziv

                  Naziv IUPAC
                  Identifikacijske oznake

                  Minimalna čistoća aktivne tvari u biocidnom pripravku koji se stavlja na tržište

                  Datum uvrštavanja

                  Rok za usklađivanje s člankom 16. stavkom 3. (osim pripravaka koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštavanju koja se odnosi na dotičnu aktivnu tvar)

                  Datum isteka uvrštenja

                  Vrsta pripravka

                  Posebne odredbe (1)

                  „41.

                  Nonan kiselina, pelargonična kiselina

                              Naziv IUPAC: Nonan kiselina

                              EZ br.: 203-931-2

                              CAS br.: 112-05-0

                  896 g/kg

                  1. veljače 2013.

                  31. siječnja 2015.

                  31. siječnja 2023.

                  19

                  Kod procjene zahtjeva za izdavanje odobrenja za pripravak u skladu s člankom 5. i Prilogom VI., države članice procjenjuju, ako je to relevantno za konkretan pripravak, one upotrebe ili scenarije izloženosti i one rizike za kompartmente i populacije koji nisu reprezentativno obrađeni u procjeni rizika na razini Unije.”

      (1)  Za provedbu općih načela Priloga VI., sadržaj i zaključci izvješća o procjeni dostupni su na internetskoj adresi Komisije: http://ec.europa.eu/comm/environment/biocides/index.htm.


title: Direktiva Komisije 2004/57/EZ od 23. travnja 2004. o identifikaciji pirotehničkih sredstava i određenih vrsta streljiva za potrebe Direktive Vijeća 93/15/EEZ o usklađivanju odredaba u vezi sa stavljanjem eksploziva za gospodarsku uporabu na tržište i njihovim nadzorom  Tekst značajan za EGP

text:
               13/Sv. 065

               HR

               Službeni list Europske unije

               45

         32004L0057

               L 127/73

               SLUŽBENI LIST EUROPSKE UNIJE

               23.04.2004.

      DIREKTIVA KOMISIJE 2004/57/EZ
   od 23. travnja 2004.
   o identifikaciji pirotehničkih sredstava i određenih vrsta streljiva za potrebe Direktive Vijeća 93/15/EEZ o usklađivanju odredaba u vezi sa stavljanjem eksploziva za gospodarsku uporabu na tržište i njihovim nadzorom
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/15/EEZ od 5. travnja 1993. o usklađivanju odredaba u vezi sa stavljanjem eksploziva za gospodarsku uporabu na tržište i njihovim nadzorom (1), a posebno njezin članak 13., stavak 3.,
   budući da:

               (1)

               Direktiva Vijeća 93/15/EEZ primjenjuje se na eksplozivne materijale i sredstva koja se takvima smatraju u Preporukama Ujedinjenih naroda o prijevozu opasnih tvari, a spadaju u klasu 1 tih Preporuka. Pirotehnička sredstva su međutim izričito isključena iz područja primjene te Direktive.

               (2)

               U skladu s gore navedenim, a kako bi se osigurala sustavna primjena Direktive 93/15/EEZ u cijeloj Zajednici, potrebno je identificirati, pozivanjem na odgovarajuće preporuke Ujedinjenih naroda, sva sredstva koja će se smatrati pirotehničkim sredstvima.

               (3)

               Pojedini proizvodi koji spadaju u klasu 1 Preporuka Ujedinjenih naroda mogu imati dvojaku namjenu, budući da ih je moguće koristiti i kao eksplozive i kao pirotehnička sredstva. Stoga treba donijeti odredbu kojom će se, u svrhu sustavne primjene Direktive 93/15/EEZ, identificirati svi takvi proizvodi i to prema svojim prevladavajućim svojstvima; drugim riječima, odredit će se je li to eksploziv ili pirotehničko sredstvo.

               (4)

               Mjere utvrđene ovom Direktivom u skladu su s mišljenjem Odbora osnovanim člankom 13. Direktive 93/15/EEZ,

         DONIJELA JE OVU DIREKTIVU:
   Članak 1.
   U svrhu primjene druge i djelomično treće alineje članka 1., stavka 3. Direktive 93/15/EEZ, u Prilogu I. ovoj Direktivi se navode proizvodi koji su u odgovarajućim preporukama Ujedinjenih naroda navedeni kao pirotehnička sredstva ili streljivo.
   Članak 2.
   U svrhu primjene druge alineje članka 1., stavka 3. Direktive 93/15/EEZ, u Prilogu II. ovoj Direktivi se navode proizvodi prema kojima se treba odrediti radi li se o pirotehničkim sredstvima ili eksplozivima.
   Članak 3.
   1.   Države članice donose i objavljuju zakone i druge propise potrebne za usklađivanje s ovom Direktivom, najkasnije do 31. prosinca 2004. One odmah dostavljaju Komisiji tekst tih odredaba kao i korelacijsku tablicu između tih odredaba i ove Direktive.
   One primjenjuju ove odredbe od 31. siječnja 2005.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koji donose u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 23. travnja 2004.

            Za Komisiju

         Erkki LIIKANEN

            Član Komisije

      (1)  SL L 121, 15.5.1993., str. 20.
   PRILOG I.

      Proizvodi koji se u relevantnim preporukama Ujedinjenih naroda navode ili kao pirotehnička ili druga eksplozivna sredstva

               UN BR.

               NAZIV i OPIS

               KLASA/RAZRED

               GLOSAR (koristit će se samo kao informativni vodič)

                  Grupa G

                  0009

               Streljivo, zapaljivo sa ili bez rasprskavajućeg naboja, te s potisnim ili pogonskim punjenjem

               1.2 G

                  Streljivo

               Generički pojam koji se uglavnom odnosi na eksplozivna sredstva koja se koriste u vojne svrhe kao što su sve vrste bombi, granata, raketa, mina, projektila i drugih sličnih naprava.

                  Streljivo, zapaljivo

               Streljivo koje sadrži neku zapaljivu tvar. Osim u slučaju kada je streljivo samo po sebi i eksploziv, isto tako sadrži i nešto od sljedećeg: pogonsko punjenje s detonatorom i inicijalnim punjenjem, upaljač s rasprskavajućim nabojem ili potisnim punjenjem.

                  0010

               Streljivo, zapaljivo sa ili bez rasprskavajućeg naboja, te s potisnim ili pogonskim punjenjem

               1.3 G

               Vidjeti objašnjenje pod UN br. 0009

                  0015

               Streljivo, dimno sa ili bez rasprskavajućeg naboja, te s potisnim ili pogonskim punjenjem

               1.2 G

                  Streljivo, dimno

               Streljivo koje sadrži tvar koja proizvodi dim. Osim u slučaju kada je streljivo samo po sebi i eksploziv, isto tako sadrži i nešto od sljedećeg: pogonsko punjenje s detonatorom i inicijalnim punjenjem, te upaljač s rasprskavajućim nabojem ili potisnim punjenjem.

                  0016

               Streljivo, dimno sa ili bez rasprskavajućeg naboja, te s potisnim ili pogonskim punjenjem

               1.3 G

               Vidjeti objašnjenje pod UN br. 0015

                  0018

               Streljivo, sa rasprskavajućim nabojem napunjenim suzavcem, te s potisnim ili pogonskim punjenjem

               1.2 G

                  Streljivo, sa rasprskavajućim nabojem napunjenim suzavcem koji uzrokuje suze, te s potisnim ili pogonskim punjenjem.

               Takvo streljivo sadrži i nešto od sljedećeg: pogonsko punjenje s detonatorom i inicijalnim punjenjem; upaljač s rasprskavajućim nabojem ili potisnim punjenjem.

                  0019

               Streljivo, sa rasprskavajućim nabojem napunjenim suzavcem, te s potisnim ili pogonskim punjenjem

               1.3 G

               Vidjeti objašnjenje pod UN br. 0018

                  0039

               Bombe, za stvaranje bljeska

               1.2 G

                  Bombe

               Eksplozivna sredstva koja se bacaju iz letjelica. Mogu sadržavati zapaljivu tekućinu s rasprskavajućim nabojem, smjesu za stvaranje bljeska ili rasprskavajući naboj. Pojam uključuje: bombe za stvaranje bljeska.

                  0049

               Patrone, za stvaranje bljeska

               1.1 G

                  Patrone, za stvaranje bljeska

               Proizvod se sastoji od čahure, inicijalne kapisle i smjese za stvaranje bljeska, sastavljenih u cjelinu spremnu za ispaljivanje.

                  0050

               Patrone, za stvaranje bljeska

               1.3 G

               Vidjeti objašnjenje pod UN br. 0049

                  0054

               Patrone, signalne

               1.3 G

                  Patrone, signalne

               Proizvodi namijenjeni ispaljivanju iz signalnih pištolja radi stvaranja svjetlosnih signala u boji ili nekih drugih signala itd.

                  0066

               Brzogoreći (detonirajući) štapin

               1.4 G

                  Brzogoreći (detonirajući) štapin

               Proizvod koji se sastoji od tekstilne pređe pokrivene barutnim prahom ili kakvim drugim brzogorećim pirotehničkim sredstvom i prilagodljive zaštitne košuljice, ili se sastoji od jezgre koju čini barutni prah, a sama jezgra je omotana fleksibilnim platnenim tkanjem. Izgara vanjskim plamenom po cijeloj svojoj duljini i koristi se za prijenos paljenja od samog uređaja do punjenja.

                  0092

               Signalne rakete, površinske

               1.3 G

                  Signalne rakete

               Proizvodi koji sadrže pirotehničke sastojke koji su namijenjeni osvjetljavanju, identifikaciji, signalizaciji ili upozoravanju.

                  0093

               Signalne rakete, zračne

               1.3 G

               Vidjeti objašnjenje pod UN br. 0092

                  0101

               Štapin, sporogoreći

               1.3 G

                  Štapin (fuse)/upaljač (fuze)

               Premda ove dvije riječi imaju zajedničko podrijetlo (prema francuskom fusée, fusil) i premda se ponekad razlikuju u načinu pisanja, korisno je imati na umu prihvaćenu konvenciju prema kojoj se pojam štapin koristi za svako sredstvo za paljenje eksploziva u obliku kabla, dok se pojam upaljač odnosi na sklop streljiva koji ima mehaničke, električne, kemijske ili hidrostatske komponente za pokretanje procesa aktiviranja bilo deflagracijom bilo detonacijom.

                  Štapin, trenutni, nedetonirajući (fitilj)

               Proizvod koji se sastoji od pamučne pređe impregnirane crnim barutom (fitilj). Gori vanjskim plamenom i koristi se kod paljenja pirotehničkih sredstava koja se rabe za vatromete itd.

                  0103

               Štapin, brzogoreći, cjevasti, u metalnoj ovojnici

               1.4 G

                  Štapin, brzogoreći, cjevasti, u metalnoj ovojnici

               Proizvod koji se sastoji od metalne ovojnice u kojoj se nalazi eksploziv koji naglo izgara.

                  0171

               Streljivo, svjetleće, sa ili bez rasprskavajućeg naboja, te s potisnim ili pogonskim punjenjem

               1.2 G

                  Streljivo, svjetleće, sa ili bez rasprskavajućeg naboja, te s potisnim ili pogonskim punjenjem

               Streljivo čija je namjena stvoriti izvor intenzivne svjetlosti koja će osvijetliti neko područje. Ovaj pojam obuhvaća svjetleće patrone, granate i projektile, kao i svjetleće bombe te bombe za identifikaciju ciljeva.

                  0191

               Signalni uređaji, ručni

               1.4 G

               Proizvodi namijenjeni signalizaciji.

                  0192

               Signalna sredstva, za željezničke tračnice, eksploziv

               1.1 G

               Vidjeti objašnjenje pod UN br. 0191

                  0194

               Signalna sredstva, za opasnost, plovila

               1.1 G

               Vidjeti objašnjenje pod UN br. 0191

                  0195

               Signalna sredstva, za opasnost, plovila

               1.3 G

               Vidjeti objašnjenje pod UN br. 0191

                  0196

               Signalna sredstva, dimna

               1.1 G

               Vidjeti objašnjenje pod UN br. 0191

                  0197

               Signalna sredstva, dimna

               1.4 G

               Vidjeti objašnjenje pod UN br. 0191

                  0212

               Traseri (označivači putanje) za streljivo

               1.3 G

                  Traseri za streljivo

               Hermetički zatvoreni proizvodi u kojima se nalaze pirotehničke tvari namijenjene označavanju putanje projektila.

                  0254

               Streljivo, svjetleće, sa ili bez rasprskavajućeg naboja, te sa potisnim ili pogonskim punjenjem

               1.3 G

               Vidjeti objašnjenje pod UN br. 0171

                  0297

               Streljivo, svjetleće, sa ili bez rasprskavajućeg naboja, te s potisnim ili pogonskim punjenjem

               1.4 G

               Vidjeti objašnjenje pod UN br. 0254

                  0299

               Bombe, za stvaranje bljeska

               1.3 G

               Vidjeti objašnjenje pod UN br. 0039

                  0300

               Streljivo, zapaljivo sa ili bez rasprskavajućeg naboja, te s potisnim ili pogonskim punjenjem

               1.4 G

               Vidjeti objašnjenje pod UN br. 0009

                  0301

               Streljivo, koje uzrokuje suze sa bez rasprskavajućeg naboja, te s potisnim ili pogonskim punjenjem

               1.4 G

               Vidjeti objašnjenje pod UN br. 0018

                  0303

               Streljivo, dimno sa ili bez rasprskavajućeg naboja, te s potisnim ili pogonskim punjenjem

               1.4 G

               Vidjeti objašnjenje pod UN br. 0015

                  0306

               Traseri (označivači putanje) za streljivo

               1.4 G

               Vidjeti objašnjenje pod UN br. 0212

                  0312

               Patrone, signalne

               1.4 G

                  Patrone, signalne

               Proizvodi namijenjeni ispaljivanju iz signalnih pištolja radi stvaranja svjetlosnih signala u boji ili nekih drugih signala itd.

                  0313

               Signalna sredstva, dimna

               1.2 G

               Vidjeti objašnjenje pod UN br. 0195

                  0318

               Granate, vježbovne, ručne ili za ispaljivanje iz puške

               1.3 G

                  Granate, ručne ili za ispaljivanje iz puške

               Proizvodi koji su namijenjeni bacanju rukom ili se ispaljuju iz puške. Pojam uključuje: granate, vježbovne, ručne ili koje se ispaljuju iz puške.

                  0319

               Upaljači, cjevasti

               1.3 G

                  Upaljači, cjevasti

               Proizvodi koji se sastoje od upaljača za paljenje eksploziva i pomoćnog eksplozivnog naboja koji brzo izgara kao što je barutni prah, a koji se koristi za paljenje naboja koji izbacuje punjenje u patronama, kao kod npr. topa.

                  0320

               Upaljači, cjevasti

               1.4 G

               Vidjeti objašnjenje pod UN br. 0319

                  0333

               Pirotehnička sredstva za vatromete

               1.1 G

                  Pirotehnička sredstva za vatromete

               Pirotehnička sredstva namijenjena zabavi.

                  0334

               Pirotehnička sredstva za vatromete

               1.2 G

               Vidjeti objašnjenje pod UN br. 0333

                  0335

               Pirotehnička sredstva za vatromete

               1.3 G

               Vidjeti objašnjenje pod UN br. 0333

                  0336

               Pirotehnička sredstva za vatromete

               1.4 G

               Vidjeti objašnjenje pod UN br. 0333

                  0362

               Streljivo, vježbovno

               1.4 G

                  Streljivo, vježbovno

               Streljivo bez glavnog eksplozivnog naboja, ali koje sadrži potisno ili izbacno punjenje. Obično također ima i upaljač i pogonsko punjenje.

                  0363

               Streljivo, ispitno

               1.4 G

                  Streljivo, ispitno

               Streljivo koje sadrži pirotehničke tvari, a koje se koristi za ispitivanje performansi ili snage novog streljiva, te dijelova ili sklopova oružja.

                  0372

               Granate, vježbovne, ručne ili za ispaljivanje iz puške

               1.2 G

               Vidjeti objašnjenje pod UN br. 0318

                  0373

               Signalni uređaji, ručni

               1.4 S

               Vidjeti objašnjenje pod UN br. 0191

                  0403

               Signalne rakete, zračne

               1.4 G

               Vidjeti objašnjenje pod UN br. 0092

                  0418

               Signalne rakete, površinske

               1.2 G

               Vidjeti objašnjenje pod UN br. 0092

                  0419

               Signalne rakete, površinske

               1.1 G

               Vidjeti objašnjenje pod UN br. 0092

                  0420

               Signalne rakete, zračne

               1.1 G

               Vidjeti objašnjenje pod UN br. 0092

                  0421

               Signalne rakete, zračne

               1.2 G

               Vidjeti objašnjenje pod UN br. 0092

                  0424

               Projektili, inertni, s traserom

               1.3 G

                  Projektili

               Proizvodi kao što su topovska granata ili zrno koji se ispaljuju iz topa ili drugog topničkog oružja, pušaka ili nekog drugog malog oružja. Mogu biti inertni, sa ili bez trasera, i mogu sadržavati potisno ili izbacno punjenje ili pogonsko punjenje. Pojam uključuje: projektili, inertni, s traserom; projektili s potisnim ili izbacnim punjenjem; projektili s pogonskim punjenjem.

                  0425

               Projektili, inertni, s traserom

               1.4 G

               Vidjeti objašnjenje pod UN br. 0424

                  0428

               Proizvodi, pirotehnički, za tehničke namjene

               1.1 G

                  Proizvodi, pirotehnički, za tehničke namjene

               Proizvodi koji sadrže pirotehničke tvari, a koriste se za tehničke namjene kao što su stvaranje topline ili plina, kazališni efekti itd. Pojam ne obuhvaća sljedeće proizvode koji su navedeni odvojeno: svo streljivo; patrone, signalna sredstva; škare, kabel, eksploziv; pirotehnička sredstva koja se koriste za vatromete; signalne rakete, zračne; signalne rakete, površinske; mehanizmi za pokretanje, eksplozivni; zakovice, eksploziv; signalni uređaji, ručni; signalni uređaji, za opasnost; signalna sredstva, za željezničke tračnice, eksploziv; signalna sredstva, dimna.

                  0429

               Proizvodi, pirotehnički, za tehničke namjene

               1.2 G

               Vidjeti objašnjenje pod UN br. 0428

                  0430

               Proizvodi, pirotehnički, za tehničke namjene

               1.3 G

               Vidjeti objašnjenje pod UN br. 0428

                  0431

               Proizvodi, pirotehnički, za tehničke namjene

               1.4 G

               Vidjeti objašnjenje pod UN br. 0428

                  0434

               Projektili s rasprskavajućim nabojem ili potisnim punjenjem

               1.2 G

                  Projektili

               Proizvodi kao što su topovska granata ili zrno koji se ispaljuju iz topa ili drugog topničkog oružja, pušaka ili nekog drugog malog oružja. Mogu biti inertni, sa ili bez trasera, i mogu sadržavati potisno ili izbacno punjenje ili pogonsko punjenje. Pojam uključuje: projektili, inertni, s traserom; projektili s potisnim ili izbacnim punjenjem; projektili s pogonskim punjenjem.

                  0435

               Projektili s rasprskavajućim nabojem ili potisnim punjenjem

               1.4 G

               Vidjeti objašnjenje pod UN br. 0434

                  0452

               Granate, vježbovne, ručne ili se ispaljuju iz puške

               1.4 G

               Vidjeti objašnjenje pod UN br. 0372

                  0487

               Signalni uređaji, dimni

               1.3 G

               Vidjeti objašnjenje pod UN br. 0194

                  0488

               Streljivo, vježbovno

               1.3 G

                  Streljivo, vježbovno

               Streljivo koje ne sadrži glavni naboj, ali sadrži rasprsni naboj ili naboj koji pokreće punjenje. Obično sadrži i detonator i naboj koji izbacuje punjenje. Pojam ne uključuje sljedeće proizvode koji su navedeni odvojeno: granate, vježbovne.

                  0492

               Signalna sredstva, za željezničke tračnice, eksploziv

               1.3 G

               Vidjeti objašnjenje pod UN br. 0194

                  0493

               Signalna sredstva, za željezničke tračnice, eksploziv

               1.4 G

               Vidjeti objašnjenje pod UN br. 0194

                  0503

               Uređaji za napuhavanje pirotehničkih zračnih jastuka, moduli pirotehničkih zračnih jastuka ili retraktor pirotehničkih sigurnosnih pojaseva

               1.4 G

               UN BR.

               NAZIV i OPIS

               KLASA/RAZRED

               GLOSAR (koristit će se samo kao informativni vodič)

                  Grupa S

                  0110

               Granate, vježbovne, ručne ili za ispaljivanje iz puške

               1.4 S

               Vidjeti objašnjenje pod UN br. 0318

                  0193

               Signalna sredstva, za željezničke tračnice, eksploziv

               1.4 S

               Vidjeti objašnjenje pod UN br. 0194

                  0337

               Pirotehnička sredstva za vatromete

               1.4 S

               Vidjeti objašnjenje pod UN br. 0334

                  0345

               Projektili, inertni, s traserom

               1.4 S

                  Projektili

               Proizvodi kao što su topovska granata ili zrno koji se ispaljuju iz topa ili drugog topničkog oružja, pušaka ili nekog drugog malog oružja. Mogu biti inertni, sa ili bez trasera, i mogu sadržavati potisno ili izbacno punjenje ili pogonsko punjenje.

                  0376

               Pripale, cjevaste

               1.4 S

               Vidjeti objašnjenje pod UN br. 0319

                  0404

               Signalne rakete, zračne

               1.4 S

               Vidjeti objašnjenje pod UN br. 0092

                  0405

               Patrone, signalne

               1.4 S

                  Patrone, signalne

               Proizvodi namijenjeni za ispaljivanje signalnih raketa u boji ili drugih signala iz signalnih pištolja itd.

                  0432

               Proizvodi, pirotehničke ili tehničke namjene

               1.4 S

         PRILOG II.

      Proizvodi prema kojima se treba odrediti u smislu radi li se o pirotehničkim sredstvima ili eksplozivima

               UN BR.

               NAZIV i OPIS

               KLASA/RAZRED

               GLOSAR (koristit će se samo kao informativni vodič)

                  Grupa G

                  0121

               Detonatori

               1.1 G

                  Detonatori

               Proizvodi koji sadrže jednu ili više eksplozivnih tvari koje se koriste za pokretanje deflagracije u procesu eksplozije. Mogu se aktivirati, kemijskim, električnim ili mehaničkim putem.

                  0314

               Detonatori

               1.2 G

               Vidjeti objašnjenje pod UN br. 0121

                  0315

               Detonatori

               1.3 G

               Vidjeti objašnjenje pod UN br. 0121

                  0316

               Upaljači, za paljenje

               1.3 G

                  0317

               Upaljači, za paljenje

               1.4 G

                  0325

               Detonatori

               1.4 G

               Vidjeti objašnjenje pod UN br. 0121

                  0353

               Proizvodi, eksploziv, nespecificirano

               1.4 G

                  0454

               Detonatori

               1.4 S

               Vidjeti objašnjenje pod UN br. 0121

               UN BR.

               NAZIV i OPIS

               KLASA/RAZRED

               GLOSAR (koristit će se samo kao informativni vodič)

                  Grupa S

                  0131

               Upaljači za štapin

               1.4 S

                  Upaljači za štapin

               Proizvodi različitih konstrukcija koji se aktiviraju trenjem, udarcem ili električnom strujom i koji se koriste za paljenje sporogorećih štapina.

                  0349

               Proizvodi, eksploziv, nespecificirano

               1.4 S

                  0368

               Upaljači, za paljenje

               1.4 S


title: Direktiva Komisije 93/45/EEZ od 17. lipnja 1993. o proizvodnji nektara bez dodatka šećera ili meda

text:
               13/Sv. 038

               HR

               Službeni list Europske unije

               25

         31993L0045

               L 159/133

               SLUŽBENI LIST EUROPSKE UNIJE

               17.06.1993.

      DIREKTIVA KOMISIJE 93/45/EEZ
   od 17. lipnja 1993.
   o proizvodnji nektara bez dodatka šećera ili meda
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 75/726/EEZ od 17. studenoga 1975. o usklađivanju zakonodavstava država članica u odnosu na voćne sokove i određene slične proizvode (1), kako je zadnje izmijenjena Direktivom 89/394/EEZ (2), a posebno njezin članak 1. stavak 7. točku (b) koji predviđa da se u slučaju određenih vrsta voća čiji sok ima visok prirodni sadržaj šećera, nektar može proizvoditi bez dodatka šećera,
   budući da voće navedeno u točkama II. i III. Priloga Direktivi 75/726/EEZ, kao i marelice, može imati prirodno visok sadržaj šećera i tako pripasti pod dotičnu kategoriju;
   budući da je stoga, kad su ispunjeni uvjeti, primjereno odobriti proizvodnju nektara bez dodatka šećera ili meda;
   budući da su, u pogledu opsega i učinaka predviđene radnje, mjere Zajednice predviđene ovom Direktivom ne samo potrebne već i potrebne za ostvarivanje postavljenih ciljeva; budući da države članice pojedinačno ne mogu ostvariti te ciljeve, i budući da su ti ciljevi na razini Zajednice već utvrđeni u Direktivi 75/726/EEZ;
   budući da je popis utvrđen ovom Direktivom u skladu s mišljenjem Stalnog odbora za hranu,
   DONIJELA JE OVU DIREKTIVU:
   Članak 1.
   Voće navedeno u točkama I. i III. Priloga Direktivi 75/726/EEZ, kao i marelice, može se koristiti, zasebno ili pomiješano, za proizvodnju nektara bez dodatka šećera ili meda ako to omogućuje njegov prirodno visok sadržaj šećera.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1993.
   One o tome odmah obavješćuju Komisiju.
   2.   Kad države članice donose te odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova je Direktiva upućena državama članicama

      Sastavljeno u Bruxellesu 17. lipnja 1993.

            Za Komisiju

         Martin BANGEMANN

            Član Komisije

      (1)  SL L 311, 1.12.1975., str. 40.

      (2)  SL L 186, 30.6.1989., str. 14.


title: Direktiva Komisije 94/1/EZ od 6. siječnja 1994. o prilagođavanju nekih tehničkih detalja Direktive Komisije 75/324/EEZ o usklađivanju zakonodavstava država članica o aerosolnim raspršivačima

text:
               13/Sv. 057

               HR

               Službeni list Europske unije

               64

         31994L0001

               L 023/28

               SLUŽBENI LIST EUROPSKE UNIJE

               06.01.1994.

      DIREKTIVA KOMISIJE 94/1/EZ

   od 6. siječnja 1994.
   o prilagođavanju nekih tehničkih detalja Direktive Komisije 75/324/EEZ o usklađivanju zakonodavstava država članica o aerosolnim raspršivačima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 75/324/EEZ od 20. svibnja 1975. o usklađivanju zakonodavstava država članica o aerosolnim raspršivačima (1), kako je zadnje izmijenjena Aktom o pristupanju Španjolske i Portugala, a posebno njezin članak 10. stavak 3.,
   budući da je jedna država članica primijenila zaštitnu klauzulu utvrđenu u članku 10. Direktive 75/324/EEZ;
   budući da su donesene zaštitne mjere opravdane s obzirom na rizike povezane s povećanom upotrebom krajnje zapaljivih punjenja u aerosolnim raspršivačima kao zamjena za klorofluorokarbone (CFC);
   budući da su određene tvari i/ili preparati u određenim aerosolnim raspršivačima posebno zapaljivi;
   budući da odredbe koje su trenutno na snazi nisu dovoljne da spriječe da određeni aerosolni raspršivači budu opasni po sigurnost; budući da ove odredbe stoga treba prilagoditi;
   budući da neki aerosolni raspršivači, dok sadržavaju zapaljive tvari i/ili preparate, ne predstavljaju nikakav rizik od zapaljenja, budući da stoga treba odrediti odstupanje od određenih uvjeta označivanja;
   budući da su odredbe sadržane u ovoj Direktivi u skladu s mišljenjem Odbora o prilagodbi tehničkom napretku,
   DONIJELA JE OVU DIREKTIVU:
   Članak 1.
   Direktiva 75/324/EEZ mijenja se kako slijedi:

               1.

               Članak 8. stavak 1. točka (d) mijenja se i glasi:

                           „(d)

                           detalji navedeni u točkama 2.2. i 2.3. Priloga;”

               2.

               Sljedeći članak umeće se nakon članka 9.:
               „Članak 9.a
               Tamo gdje je osoba odgovorna za stavljanje aerosolnog raspršivača na tržište u posjedu rezultata testa ili drugih podataka koji pokazuju da, unatoč tome što ovi aerosolni raspršivači imaju zapaljivi sadržaj ipak ne predstavljaju nikakav rizik od zapaljenja u normalnim ili razumno predvidivim uvjetima upotrebe, ta osoba može na svoju vlastitu odgovornost odlučiti da ne primijeni odredbe točke 2.2. (b) i točke 2.3. (b) Priloga.
               Odgovorna osoba stavlja na raspolaganje državama članicama kopiju tih dokumenata.
               U takvom slučaju količina zapaljivog materijala sadržana u aerosolnom raspršivaču mora biti jasno navedena na etiketi u obliku sljedećeg čitljivog i neizbrisivog teksta:
               ‚X % mase sadržaja zapaljivo je’.”

               3.

               Prilog je izmijenjen kako je pokazano u Prilogu do sada.

         Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom prije 1. listopada 1994. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   One primjenjuju ove odredbe počevši od 1. travnja 1995.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.

      Sastavljeno u Bruxellesu 6. siječnja 1994.

            Za Komisiju

         Martin BANGEMANN

            Član Komisije

      (1)  SL L 147, 9.6.1975., str. 40.

   PRILOG
   Prilog Direktivi 75/324/EEZ mijenja se kako slijedi:

               (a)

               Točka 1.8. zamjenjuje se sljedećim:
               „1.8.   Zapaljivi sadržaj
               ‚Zapaljivi sadržaj’ znači one tvari i preparati koji se podudaraju s kriterijima utvrđenim za kategorije ‚krajnje zapaljivo’, ‚vrlo zapaljivo’ i ‚zapaljivo’, te navedenim u Prilogu VI. Direktivi Vijeća 67/548/EEZ.
               Zapaljivost i žarište sadržaja ambalaže određuje se korištenjem specifičnih metoda opisanih u dijelu A Priloga V. gore spomenutoj Direktivi.”

               (b)

               Točka 2.2. zamjenjuje se sljedećim:
               „2.2.   Označivanje
               Ne dovodeći u pitanje direktive koje se odnose na klasifikaciju, pakiranje i označivanje opasnih tvari i preparata, posebno u vezi s opasnošću po zdravlje i/ili okoliš, svaki dozator aerosola mora vidljivo imati na sebi sljedeće čitljivo i neizbrisivo obilježavanje:

                           (a)

                           bez obzira na sadržaj:
                           ‚Ambalaža pod tlakom: čuvati od sunca i ne izlagati temperaturi koja prelazi 50 °C. Ne probijati ni spaljivati čak ni kad je prazna’;

                           (b)

                           tamo gdje je sadržaj zapaljiv u okviru značenja točke 1.8.: simbol plamena prema potrebi, oznaka da su tvari i/ili preparati sadržani u dozatoru aerosola, uključujući punjenje, zapaljivi kao i relevantne fraze rizika određene u skladu s kriterijima u točkama 2.2.3., 2.2.4. ili 2.2.5. Priloga VI. Direktivi 67/548/EEZ i, u vezi sa simbolom plamena i oznakom opasnosti, u skladu s odredbama Priloga II. gore spomenutoj Direktivi.

                     2.3.   Posebni navodi u vezi s upotrebom
               Ne dovodeći u pitanje direktive koje se odnose na klasifikaciju, pakiranje i označivanje opasnih tvari i preparata, posebno u vezi s opasnošću po zdravlje i/ili okoliš, svaki dozator aerosola mora vidljivo imati na sebi sljedeći čitljiv i neizbrisiv tekst:

                           (a)

                           bez obzira na sadržaj: dodatne operativne mjere predostrožnosti koje upozoravaju potrošače na specifične opasnosti proizvoda;

                           (b)

                           tamo gdje je sadržaj zapaljiv, sljedeća upozorenja:

                                       —

                                       ‚Ne prskati prema otvorenom plamenu ili bilo kojem užarenom materijalu.’,

                                       —

                                       ‚Čuvati od izvora topline – zabranjeno pušenje.’,

                                       —

                                       ‚Čuvati van dohvata djece.’”


title: Direktiva Komisije 93/91/EEZ od 29. listopada 1993. o prilagodbi tehničkom napretku Direktive Vijeća 78/316/EEZ u odnosu na unutarnju opremljenost motornih vozila (označivanje upravljačkih naprava, pokaznih svjetiljka i indikatora)

text:
               13/Sv. 007

               HR

               Službeni list Europske unije

               68

         31993L0091

               L 284/25

               SLUŽBENI LIST EUROPSKE UNIJE

               29.10.1993.

      DIREKTIVA KOMISIJE 93/91/EEZ
   od 29. listopada 1993.
   o prilagodbi tehničkom napretku Direktive Vijeća 78/316/EEZ u odnosu na unutarnju opremljenost motornih vozila (označivanje upravljačkih naprava, pokaznih svjetiljka i indikatora)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom 92/53/EEZ (2), a posebno njezin članak 13. stavak 2.,
   uzimajući u obzir Direktivu Vijeća 78/316/EEZ od 21. prosinca 1977. o usklađivanju zakonodavstava država članica u odnosu na unutarnju opremljenost motornih vozila (označivanje upravljačkih naprava, pokaznih svjetiljaka i indikatora) (3), a posebno njezin članak 4.,
   budući da je Direktiva Vijeća 78/316/EEZ jedna od pojedinačnih direktiva postupka EEZ homologacije tipa uspostavljenog Direktivom Vijeća 70/156/EEZ; budući da se stoga odredbe utvrđene Direktivom 70/156/EEZ koje se odnose na sustave, sastavne dijelove i zasebne tehničke jedinice primjenjuju za ovu Direktivu;
   budući da posebno članak 3. stavak 4. i članak 4. stavak 3. Direktive 70/156/EEZ zahtijevaju da uz svaku pojedinačnu direktivu bude priložen opisni dokument koji sadrži odgovarajuće točke Priloga I. toj Direktivi kao i certifikat o homologaciji tipa temeljen na Prilogu VI. kako bi se certifikat o homologaciji tipa mogao računalno obraditi;
   budući da je Direktivom Vijeća 76/756/EEZ od 27. srpnja 1976. o usklađivanju zakonodavstava država članica u odnosu na ugradnju uređaja za osvjetljenje i svjetlosnu signalizaciju na motorna vozila i njihove prikolice (4), kako je zadnje izmijenjena Direktivom 91/663/EEZ (5), određen simbol koji se upotrebljava za označivanje upravljačke naprave za uređaje za poravnavanje glavnih svjetala te da se to označivanje mora primjenjivati;
   budući da je praktično iskustvo pokazalo da je potrebno mijenjati ili pojasniti neke zahtjeve, posebno uporabom novih simbola koji su sada međunarodno priznati i koje je normirala Međunarodna organizacija za normizaciju (ISO) te brisanjem određenih simbola koji se više ne upotrebljavaju; budući da bi trebalo uzeti u obzir nove tehnike označivanja koje bi trebale ući u široku uporabu, a koje bi se sastojale od uporabe riječi ili skraćenica umjesto simbola za upravljačke naprave, pokazne svjetiljke i indikatore; budući da će se posebni zahtjevi morati uvesti kad bude postojalo detaljnije znanje koje će omogućiti izradu nacrta zasnovanih na novim tehnikama označivanja;
   budući da su odredbe u ovoj Direktivi u skladu s mišljenjem Odbora za prilagodbu tehničkom napretku koji je uspostavljen Direktivom 70/156/EEZ,
   DONIJELA JE OVU DIREKTIVU:
   Članak 1.
   1.   Završetak članka 1. Direktive 78/316/EEZ mijenja se i na kraju glasi:

      „… tračnicama, poljoprivrednih i šumarskih traktora i svih pokretnih strojeva.”

   2.   Popis priloga i prilozi I., II., III. i IV. Direktivi 78/316/EEZ mijenjaju se sukladno Prilogu ovoj Direktivi.
   Članak 2.
   1.   Od 1. travnja 1994., države članice ne smiju iz razloga koji se odnose na unutarnju opremljenost (označivanje upravljačkih naprava, pokaznih svjetiljaka i indikatora):

               —

               odbiti, s obzirom na bilo koji tip motornog vozila, dodijeliti EEZ homologaciju tipa ili dodijeliti nacionalnu homologaciju tipa,
               ili

               —

               zabraniti registraciju, prodaju ni stavljanje u uporabu vozila,

         ako unutarnja opremljenost (označivanje upravljačkih naprava, pokaznih svjetiljaka i indikatora) zadovoljava zahtjeve Direktive 78/316/EEZ kako je izmijenjena ovom Direktivom.
   2.   Od 1. listopada 1995. države članice:

               —

               više ne dodjeljuju EEZ homologaciju tipa vozila,

               —

               mogu odbiti dodijeliti nacionalnu homologaciju tipa vozila, i

               —

               mogu odbiti registraciju, prodaju ili stavljanje u uporabu novih vozila koja nemaju potvrdu o sukladnosti u skladu s Direktivom 70/156/EEZ

         iz razloga koji se odnosi na unutarnju opremljenost (označivanje upravljačkih naprava, pokaznih svjetiljaka i indikatora) ako nisu zadovoljeni zahtjevi Direktive 78/316/EEZ kako je izmijenjena ovom Direktivom.
   Članak 3.
   1.   Države članice donose zakone i druge propise potrebne za usklađivanje s ovom Direktivom prije 31. ožujka 1994. One o tome odmah obavješćuju Komisiju.
   2.   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koji donesu u području na koje se odnosi ova Direktiva.
   Članak 4.
   Ova je Direktiva upućena državama članicama.

      Sastavljeno u Bruxellesu 29. listopada 1993.

            Za Komisiju

         Martin BANGEMANN

            Potpredsjednik

      (1)  SL L 42, 23.2.1970., str. 1.

      (2)  SL L 225, 10.8.1992., str. 1.

      (3)  SL L 81, 28.3.1978., str. 3.

      (4)  SL L 262, 27.9.1976., str. 1.

      (5)  SL L 366, 31.12.1991., str. 17.
   PRILOG
   U popisu priloga:

               —

               brišu se zvjezdice iza naslova priloga od I. do IV. i odgovarajuće napomene,

               —

               naslov Priloga V. glasi: „Opisni dokument”, i

               —

               na kraju popisa dodaje se novi Prilog VI. sa sljedećim naslovom „EEZ certifikat o homologaciji tipa”.

         Prilog I. mijenja se prema sljedećem:
   Točka 2.1. briše se.
   Brojevi točaka 2.2. i 2.3. mijenjaju se u 2.1. i 2.2.
   Točke od 2.4. do 2.6. brišu se.
   Brojevi točaka od 2.7. do 2.9. mijenjaju se u od 2.3. do 2.5.
   Dodaje se sljedeća nova točka 2.6. iza točke 2.5.:

      2.6.   Uređaj za prikaz podataka
      ‚Uređaj za prikaz podataka’ označava uređaj za prikazivanje jednog ili više tipova podataka ili poruka.”

   Točke od 2.10. do 2.20. brišu se.
   Točka 3.1. mijenja se i glasi:

                  „3.1.

                  Zahtjev za EEZ homologaciju tipa prema članku 3. stavku 4. Direktive 70/156/EEZ za tip vozila s obzirom na označivanje upravljačkih naprava, pokaznih svjetiljka i indikatora treba podnijeti proizvođač.”

   Točka 3.2. mijenja se i glasi:

                  „3.2.

                  Obrazac opisnog dokumenta dan je u Prilogu V.”

   Točka 3.2.1. briše se.
   Točka 4. mijenja se i glasi:

      „4.   DODJELJIVANJE EEZ HOMOLOGACIJE TIPA

                  4.1.

                  Ako su zadovoljeni postavljeni zahtjevi, dodjeljuje se EEZ homologacija tipa prema članku 4. stavku 3. Direktive 70/156/EEZ.

                  4.2.

                  Obrazac potvrde o EEZ homologaciji tipa dan je u Prilogu VI.

                  4.3.

                  Homologacijski broj u skladu s Prilogom VII. Direktivi 70/156/EEZ dodjeljuje se svakom tipu vozila koji je homologiran. Ista država članica ne smije dodijeliti isti broj drugom tipu vozila.”

   Točka 5.1.1: Prva rečenica glasi prema sljedećem:

      „Ako su ugrađene upravljačke naprave, pokazne svjetiljke i indikatori navedeni u Prilogu II. oni moraju biti označeni simbolima.”

   Točka 5.1.2. mijenja se i glasi:

                  „5.1.2.

                  Ako se upotrebljavaju simboli za označivanje upravljačkih naprava, pokaznih svjetiljka ili indikatora koji se navode u Prilogu III., ti simboli moraju biti sukladni s navedenima u tom Prilogu.”

   Točka 5.1.3. mijenja se i glasi:

                  „5.1.3.

                  Simboli, osim prikazanih u prilozima II. i III., mogu se upotrebljavati za označivanje upravljačkih naprava, pokaznih svjetiljka ili indikatora osim navedenih u ovoj Direktivi, pod uvjetom da ne postoji opasnost zabune s onima koji su prikazani u tim prilozima.”

   Iza točke 5.1.4. dodaju se sljedeće nove točke:

                  „5.1.5.

                  Uređaj za prikaz podataka može se upotrebljavati za prikazivanje poruka iz bilo kojega izvora pod uvjetom da zadovoljava sljedeće zahtjeve:

                  5.1.5.1.

                  pokazne svjetiljke za kočnicu, glavno svjetlo i pokazivač smjera ne smiju se pojavljivati na istom uređaju za prikaz podataka;

                  5.1.5.2.

                  pokazne svjetiljke i indikatori na jednom uređaju za prikaz podataka moraju osiguravati odgovarajuće podatke bez obzira na okolnosti koje su prouzročile da se oni aktiviraju;

                  5.1.5.3.

                  ako se pojave dvije ili više poruka, one se moraju automatski ponavljati slijedom ili prikazati tako da budu vidljive i prepoznatljive vozaču;

                  5.1.5.4.

                  zahtjevi Priloga III. koji se odnose na boju ne primjenjuju se za pokazne svjetiljke i indikatore koji se pojavljuju na uređaju za prikaz podataka.”

   Točka 5.2.3. mijenja se i glasi:

                  „5.2.3.

                  Simboli se moraju jasno isticati u odnosu na pozadinu.”

   Točka 5.2.4. mijenja se i glasi:

                  „5.2.4.

                  Boje koje se upotrebljavaju za pokazne svjetiljke moraju biti kao što su predviđene u prilozima II. I III.”

   Iza točke 5.2.4. dodaje se sljedeća nova točka 5.2.5.:

                  „5.2.5.

                  Kad su upravljačka naprava, pokazna svjetiljka ili indikator u kombinaciji, za takvu se kombinaciju može upotrijebiti zajednički simbol.”

   Točke u zagradama (6.) i (7.) mijenjaju se i glase:

      „6.   IZMJENE HOMOLOGACIJA

                  6.1.

                  U slučaju izmjena homologacija dodijeljenih prema ovoj Direktivi primjenjuju se odredbe članka 5. Direktive 70/156/EEZ.

            7.   SUKLADNOST PROIZVODNJE

                  7.1.

                  Mjere za osiguravanje sukladnosti proizvodnje trebaju se poduzimati u skladu s odredbama navedenima u članku 10. Direktive 70/156/EEZ.”

   Brišu se točke u zagradama (8.) i (9.).
   Prilog II. mijenja se prema sljedećem:
   Brišu se napomene od (a) do (e).
   Sljedeća nova rečenica dodaje se ispod naslova:

      „(Simboli su sukladni s međunarodnom normom ISO 2575, četvrto izdanje, – 1982-11-15).”

   Simboli koji se pojavljuju na slikama od 1. do 29. zamjenjuju se sljedećim simbolima na slikama od 1. do 23.

         „Slika 1.

         Glavna sklopka za svjetla

      ISO 2575, br. 4.23.

         Boja svjetla pokazne svjetiljke: zelena

         Slika 2.

         Glavna kratka svjetla

      ISO 2575, br. 4.2.

         Boja svjetla pokazne svjetiljke: zelena

      Uokvirena površina može biti jednobojna.
      Ako upravljačka naprava nije odvojena, označava se simbolom koji je prikazan na slici 1.
      Broj crta može biti četiri.

         Slika 3.

         Glavna duga svjetla

      ISO 2575, br. 4.1.

         Boja svjetla pokazne svjetiljke: plava

      Uokvirena površina može biti jednobojna.
      Broj crta može biti četiri.

         Slika 4.

         Pozicijska (bočna) svjetla

      ISO 2575, br. 4.33.

         Boja svjetla pokazne svjetiljke: zelena

      Uokvirena površina može biti jednobojna.
      Ako upravljačka naprava nije odvojena, označava se simbolom koji je prikazan na slici 1.

         Slika 5.

         Prednja svjetla za maglu

      ISO 2575, br. 4.21.

         Boja svjetla pokazne svjetiljke: zelena

      Uokvirena površina može biti jednobojna.

         Slika 6.

         Stražnje svjetlo za maglu

      ISO 2575, br. 4.22.

         Boja svjetla pokazne svjetiljke: žuta

      Uokvirena površina može biti jednobojna.

         Slika 7.

         Naprava za namještanje nagiba glavnog svjetla

      ISO 2575, br. 4.27.

      Uokvirena površina može biti jednobojna.
      Označivanje se može provesti prema Dodatku 7. Priloga I. Direktivi 76/756/EEZ
      Broj crta može biti pet.

         Slika 8.

         Parkirna svjetla

      ISO 2575, br. 4.9.

         Boja svjetla pokazne svjetiljke: zelena

         Slika 9.

         Pokazivači smjera

      ISO 2575, br. 4.3.

         Boja svjetla pokazne svjetiljke: zelena

      Uokvirena površina može biti jednobojna.

         Slika 10.

         Upozoravajući signal opasnosti

      ISO 2575, br. 4.4.

         Boja svjetla pokazne svjetiljke: crvena

      Uokvirena površina može biti jednobojna.

         Napomene uz slike 9. i 10.:

      Ako su pokazne svjetiljke za lijeve i desne pokazivače smjera razdvojene, mogu se upotrijebiti dvije odvojene strelice. U tom slučaju, obje razdvojene strelice mogu se upotrebljavati istodobno kao pokazna svjetiljka za upozorni signal opasnosti zajedno sa simbolom opisanim na slici 10., ili umjesto njega.

         Slika 11.

         Brisač vjetrobranskog stakla

      ISO 2575, br. 4.5.

         Slika 12.

         Naprava za pranje vjetrobranskog stakla

      ISO 2575, br. 4.6.

         Slika 13.

         Naprava za brisanje i pranje vjetrobranskog stakla

      ISO 2575, br. 4.7.

         Slika 14.

         Naprava za čišćenje glavnog svjetla

         (s odvojenom napravom za uključivanje)

      ISO 2575, br. 4.19.

         Slika 15.

         Odmagljivanje i odleđivanje vjetrobranskog stakla

         (kad su te funkcije odvojene)

      ISO 2575, br. 4.24.

         Boja svjetla pokazne svjetiljke: žuta

         Slika 16.

         Odmagljivanje i odleđivanje stražnjeg stakla

         (kad su te funkcije odvojene)

      ISO 2575, br. 4.25.

         Boja svjetla pokazne svjetiljke: žuta

         Slika 17.

         Ventilator za prozračivanje (topli/hladni zrak)

      ISO 2575, br. 4.8.

      Može se upotrijebiti samo obris

         Slika 18.

         Predgrijavanje dizelskoga motora

      ISO 2575, br. 4.34.

         Boja svjetla pokazne svjetiljke: žuta

         Slika 19.

         Čok

         (uređaj za pokretanje hladnog motora)

      ISO 2575, br. 4.12.

         Boja svjetla pokazne svjetiljke: žuta

         Slika 20.

         Neispravnost u sustavu kočenja

      ISO 2575, br. 4.31.

         Boja svjetla pokazne svjetiljke: crvena

      Kad jedna pokazna svjetiljka pokazuje više od jednoga stanja sustava kočenja, osim neispravnosti u uređaju protiv blokiranja, mora se upotrebljavati simbol za neispravnost u sustavu kočenja prikazan na slici 20.

         Slika 21.

         Razina goriva

      ISO 2575, br. 4.14.

         Boja svjetla pokazne svjetiljke: žuta

      Može se upotrebljavati samo obris

         Slika 22.

         Stanje punjenja akumulatora

      ISO 2575, br. 4.16.

         Boja svjetla pokazne svjetiljke: crvena

         Slika 23.

         Temperatura rashladne tekućine motora

      ISO 2575, br. 4.15.

         Boja svjetla pokazne svjetiljke: crvena

      ”

   Prilog III. mijenja se prema sljedećem:
   Briše se napomena.
   Sljedeće nove rečenice dodaju se ispod naslova:

      „(Simboli su sukladni s međunarodnom normom ISO 2575, četvrto izdanje, 1982-11-15).”

   Simboli koji se pojavljuju na slikama 1. i 2. zamjenjuju se sljedećim simbolima na slikama od 1. do 11.

         „Slika 1.

         Parkirna kočnica

      ISO 2575, br. 4.32.

         Boja svjetla pokazne svjetiljke: crvena

      Kad jedna pokazna svjetiljka pokazuje više od jednoga stanja sustava kočenja, mora se upotrebljavati simbol za neispravnost u sustavu kočenja prikazan na slici 20. Priloga II.

         Slika 2.

         Brisač stražnjeg stakla

      ISO 2575, br. 4.28.

         Slika 3.

         Naprava za pranje stražnjeg stakla

      ISO 2575, br. 4.29.

         Slika 4.

         Naprava za brisanje i pranje stražnjeg stakla

      ISO 2575, br. 4.30.

         Slika 5.

         Brisač vjetrobranskog stakla s prekidima

      ISO 2575, br. 4.45.

         Slika 6.

         Sirena (zvučno-upozorni uređaj)

      ISO 2575, br. 4.13.

         Slika 7.

         Prednji poklopac (motora)

      ISO 2575, br. 4.10.

      Može se upotrebljavati samo obris

         Slika 8.

         Stražnji poklopac (prtljažnika)

      ISO 2575, br. 4.11.

      Može se upotrebljavati samo obris

         Slika 9.

         Sigurnosni pojas

      ISO 2575, br. 4.18.

         Boja svjetla pokazne svjetiljke: crvena

      Može se upotrebljavati samo obris

         Slika 10.

         Tlak ulja u motoru

      ISO 2575, br. 4.17.

         Boja svjetla pokazne svjetiljke: crvena

         Slika 11.

         Bezolovni benzin

      ISO 2575, br. 4.26.

      ”

   Briše se Prilog V. i zamjenjuje sljedećim Prilogom V. Iza Priloga V. dodaje se novi Prilog VI.
   „
         PRILOG V.

         PRILOG VI.

      ”


title: Direktiva Vijeća 93/52/EEZ od 24. lipnja 1993. o izmjeni Direktive 89/556/EEZ o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja

text:
               03/Sv. 059

               HR

               Službeni list Europske unije

               13

         31993L0052

               L 175/21

               SLUŽBENI LIST EUROPSKE UNIJE

               24.06.1993.

      DIREKTIVA VIJEĆA 93/52/EEZ
   od 24. lipnja 1993.
   o izmjeni Direktive 89/556/EEZ o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da članak 1. Direktive Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (3) isključuje zametke dobivene određenim tehnikama iz područja primjene navedene Direktive; budući da zameci koji će biti podvrgnuti tehnikama koje uključuju prodor u zonu pellucidu mogu biti predmet trgovine ili uvezeni ako udovoljavaju zahtjevima navedene Direktive, prije primjene ovih tehnika uz određena dodatna jamstva; budući da zameci dobiveni in vitro oplodnjom mogu također biti predmet trgovine ili uvezeni, uz odgovarajuća jamstva;
   budući da dodatna jamstva zahtijevaju izmjene u prilozima koji su prema članku 16. Direktive 89/556/EEZ pod nadležnošću Komisije;
   budući da su potrebne druge izmjene Direktive radi pojašnjenja statusa sjemena koje se koristi za oplodnju jajnih stanica uz uvažavanje nove politike Zajednice za slinavku i šap,
   DONIJELO JE OVU DIREKTIVU:
   Članak 1.
   Direktiva 89/556/EEZ mijenja se kako slijedi:

               1.

               Članak 1. stavak 2. zamjenjuje se sljedećim.
               „2.   Ova Direktiva se ne primjenjuje na zametke dobivene prijenosom jezgre.”

               2.

               U članku 2. dodaje se sljedeće:

                           „(g)

                           ‚tim za proizvodnju zametaka’ znači službeno odobren tim za prikupljanje zametaka za in vitro oplodnju u skladu s uvjetima iz relevantnog Priloga.”

               3.

               Prvi podstavak članka 3. točke (a) zamjenjuje se sljedećim:

                           „(a)

                           moraju biti dobiveni kao rezultat umjetne oplodnje ili in vitro oplodnje sjemenom od donatora iz centra za prikupljanje sjemena, odobrenog od nadležnog tijela za prikupljanje, obradu i pohranu sjemena, ili sjemenom uvezenim u skladu s Direktivom 88/407/EEZ (4).

               4.

               Članak 4. se briše.

               5.

               Sljedeći stavak potrebno je umetnuti u članak 5.:
               „2.a   Odobrenje tima za proizvodnju zametaka dobivenih in vitro oplodnjom izdaje se samo ako se poštuju odredbe relevantnog Priloga ovoj Direktivi i kad je tim za proizvodnju zametaka u mogućnosti ispuniti druge relevantne odredbe ove Direktive, a posebno odredbe stavaka 1. i 2. ovog članka, koje se primjenjuju mutatis mutandis.”

               6.

               Članak 9. stavak 3. zamjenjuje se sljedećim:
               „3.   Pri određivanju odredbi zdravlja životinja u odnosu na slinavku i šap u skladu sa stavkom 1., mora se uzeti u obzir da:

                           —

                           iz trećih zemalja u kojima se provodi cijepljenje protiv slinavke i šapa mogu se uvoziti samo zamrznuti zameci. Zameci moraju biti pohranjeni pod odobrenim uvjetima najmanje 30 dana prije isporuke,

                           —

                           životinje donatori moraju potjecati s gospodarstva na kojem niti jedna životinja nije bila cijepljena protiv slinavke i šapa u razdoblju od 30 dana prije sakupljanja, i koje nije pod nikakvim mjerama zabrane ili karantene.”

               7.

               Članci 11., 12. i 13. zamjenjuju se sljedećim:
               „Članak 11.
               Načela i pravila određena u Direktivi 90/675/EEZ (5) primjenjuju se posebno u pogledu organizacije pregleda koje moraju provoditi države članice i daljnjeg praćenja tih pregleda, kao i zaštitnih mjera koje se moraju provoditi.

         Članak 2.
   1.   Države članice donose zakone i druge propise potrebne za usklađivanje s odredbama ove Direktive najkasnije do 1. siječnja 1994. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ove je Direktiva upućena državama članicama.

      Sastavljeno u Luxembourgu 24. lipnja 1993.

            Za Vijeće

            Predsjednik

         B. WESTH

      (1)  SL C 63, 5.3.1993., str. 11.

      (2)  SL C 150, 31.5.1993.

      (3)  SL L 302, 19.10.1989., str. 1. Direktiva kako je izmijenjena Direktivom 90/425/EEZ (SL L 224, 18.8.1990., str. 29.).

      (4)  SL L 194, 22.7.1988., str. 10. Direktiva kako je zadnji put izmijenjena Direktivom 90/425/EEZ (SL L 224, 18.8.1990., str. 29.).”

      (5)  SL L 373, 31.12.1990., str. 1. Direktiva kako je zadnji put izmijenjena Uredbom (EEZ) br. 1601/92 (SL L 173, 27.6.1992., str. 13.).”